Diari Oficial de la Generalitat Valenciana


Sumari del DOGV 5384, del 09-11-2006 (2006/12398)

Informació pública del projecte de reparcel·lació forçosa per a l'execució de la unitat d'execució única del pla de reforma interior de millora Camí de Montcada, Juan XXIII i Germans Machado, del Pla General d'Ordenació Urbana de València.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5384

Data del DOGV
:   09-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12977


Organisme emissor
:   Expocasa, SA

Tipus de document
:   Anunci

Informació pública del projecte de reparcel·lació forçosa per a l'execució de la unitat d'execució única del pla de reforma interior de millora Camí de Montcada, Juan XXIII i Germans Machado, del Pla General d'Ordenació Urbana de València. [2006/S12752]  
Als efectes del que establix la Llei de la Generalitat Valenciana 16/2005, de 30 de desembre, Urbanística Valenciana i del Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística, es comunica als titulars de finques registrals afectades que, per Acord del Ple Municipal de 30 d'abril de 2004, es va adjudicar a Expocasa, SA, el programa d'actuació integrada del sector, i va adquirir, amb això, la condició d'agent urbanitzador. La publicació consta en el Butlletí Oficial de la Província de València, núm. 136, de 10 de juny de 2005, pàgines 16 i 17. El conseller de Territori i Habitatge de la Generalitat Valenciana, el 19 de novembre de 2004, va dictar Resolució per la qual aprovava definitivament el document d'homologació sectorial modificativa i el pla de reforma interior de millora, que es va publicar, junt amb les normes urbanístiques en el Butlletí Oficial de la Província de València, núm. 14, de 18 de gener de 2005, i es va publicar l'oportuna ressenya en el Diari Oficial de la Generalitat núm. 4.953, de 24 de febrer de 2005.   
En compliment de l'esmentat planejament Expocasa, SA ha formulat projecte de reparcel·lació forçosa de l'esmentada unitat d'execució a l'empara del que establix l'article 169.5 de la Llei Urbanística Valenciana (d'ara endavant LUV), en relació amb l'article 416 del Reglament d'Ordenació i Gestió Territorial i Urbanística (d'ara endavant ROGTU). En aplicació del que establix l'article 416.1 ROGTU, en relació amb l'article 177.1.a) LUV, procedix sotmetre l'esmentat projecte amb tota la documentació annexa a informació pública per termini d'un mes comptadors a partir de l'endemà de la publicació d'este anunci en el Diari Oficial de la Generalitat.  
Es fa constar que durant este termini els interessats en este procediment podran formular qualsevol al·legacions que els convinga segons dret, tot això en els termes i condicions de la LUV i del ROGTU, amb l'efecte del qual qualsevol interessat podrà consultar el projecte de reparcel·lació forçosa depositat a la notaria de Manuel Ángel Rueda Pérez i Salvador Alborch Domínguez, situada al carrer Roger de Llúria, 28, 1ª i 2ª planta, de València (46885), els dies hàbils en horari de 10.00 a 13.00 hores.  
Igualment es fa constar que qualsevol persona hi podrà comparéixer en esta notaria per a obtindre còpia de l'acta de protocol·lització del projecte i documents que s'acompanyen a este, o sol·licitar que se li exhibisca esta.  
Així mateix, la referida documentació, així com l'expedient administratiu, podrà ser consultat en els locals de l'Ajuntament de València, avinguda d'Aragó, núm. 35, 4ª planta, els dies hàbils en idèntic horari.  
En aplicació de l'article 172.3 LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reials i personals que coneguen i afecten a les finques, per la qual cosa val la present notificació com a requeriment per a l'aportació de la indicada informació, i es comunica així mateix que l'omissió, error o falsedat d'estes declaracions no podrà afectar al resultat objectiu de la reparcel·lació. En cas que s'aprecie dol o negligència greu podrà exigir-se la responsabilitat civil o penal que corresponga.  
Especialment, es requerix als titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i si s'escau activitats que han de ser objecte d'indemnització a càrrec del projecte de reparcel·lació forçosa.  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si s'escau, adjudicada.  
Així mateix, de conformitat amb el que preveu en l'article 174.7 LUV: «durant l'exposició al públic de la reparcel·lació, a fi d'evitar el proindivís, els interessats, podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de cursar mitjançant acta notarial i oferir, simultània i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a elegir si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de l'esmentada garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència».  
Les al·legacions que, si s'escau, foren formulades seran presentades davant l'Ajuntament de València, avinguda d'Aragón, núm. 35 (4ª planta).  
I a fi de dotar de les màximes garanties al procediment, a l'empara del que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha publicat, així mateix, edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o sent-ne coneguda, és desconegut el domicili; així com respecte de qualsevol altres titulars de béns i drets afectats per l'actuació, la titularitat; identitat o domicili dels quals no consten en este procediment.   
València, 26 d'octubre de 2006.. Expocasa, SA, p. p.: Ana María Cuñat Paredes.